Ministru kabineta noteikumu „Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi” projekta sākotnējās ietekmes novērtējuma ziņojums (anotācija).

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Darbības programmas “Izaugsme un nodarbinātība" 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi” (turpmāk – MK noteikumu projekts) izstrādāts atbilstoši darbības programmas “Izaugsme un nodarbinātība” (turpmāk – darbības programma) mērķiem un Ministru prezidenta 2014.gada 21.jūlija rezolūcijai Nr. 12/2014-JUR-151, saskaņā ar kuru atbildīgajām institūcijām līdz 2017.gada 1.decembrim atbilstoši kompetencei jāsagatavo un noteiktā kārtībā jāiesniedz Ministru kabinetā Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13. un 14.punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas prioritārais virziens “Nodarbinātība un darbaspēka mobilitāte” paredz īstenot 7.1.2. specifiskā atbalsta mērķi “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” (turpmāk – atbalsta mērķis). Atbalsta mērķa ietvaros tiks īstenots 7.1.2.1. pasākums “EURES tīkla darbības nodrošināšana” (turpmāk – pasākums). Eiropas Nodarbinātības dienestu tīkla (turpmāk – EURES) mērķis ir atbalstīt Eiropas valstu brīvu darbaspēka pārvietošanos Eiropas Savienībā (turpmāk – ES), kura ietvaros tiek sniegtas konsultācijas un informācija darba meklētājiem par nodarbinātības iespējām, kā arī dzīves un darba apstākļiem Eiropas valstīs, savukārt darba devējiem tiek sniegts atbalsts jaunu darbinieku meklēšanā. EURES galvenie uzdevumi ir sniegt darba meklētājiem konsultācijas un informāciju par nodarbinātības iespējām, kā arī dzīves un darba apstākļiem Eiropas valstīs, palīdzēt darba devējiem atrast vispiemērotākos darbiniekus, nodrošināt pārrobežu reģionu darba meklētājus un darba devējus ar informāciju un konsultācijām.No Latvijas partnerības EURES tīklā iegūst gan darba meklētāji, gan darba devēji, gan citas institūcijas (pašvaldības, valsts pārvaldes institūcijas, nevalstiskās organizācijas), kas ikdienā strādā ar nodarbinātības jautājumiem. Izmantojot EURES informācijas tīklu un Eiropas darba mobilitātes portālu,[[1]](#footnote-1) ikvienam interesentam ir iespēja iegūt informāciju par brīvajām darba vietām, dzīves un darba apstākļiem Latvijā un citās Eiropas valstīs, kā rezultātā EURES sniegtās iespējas tiek nodrošinātas arī tiem iedzīvotājiem, kas atrodas ārpus Latvijas. EURES palīdz pieņemt informētāku un apdomātāku lēmumu par nākotnes darba vietu, jo cilvēkam ir pieejama plašāka un pilnīgāka informācija gan par brīvajām darba vietām, gan par darba apstākļiem, gan par dzīvošanas iespējām un izmaksām konkrētajā valstī. Līdz ar to tiek mazināts risks, ka cilvēks, braucot strādāt ārpus Latvijas teritorijas, tiks nodarbināts negodprātīgos un kaitīgos darba apstākļos. Vienlaikus EURES palīdz arī ārvalstīs dzīvojošajiem Latvijas valstspiederīgajiem saņemt aktuālu informāciju par darba iespējām Latvijā, tādējādi veicinot viņu atgriešanos Latvijā.Lai nodrošinātu to, ka EURES tīkla pakalpojumi ir pieejami visiem Latvijas teritorijas iedzīvotājiem, EURES konsultanti sadarbojas ar citu valsts institūciju, pašvaldību, novadu un pagastu speciālistiem, kā arī darba devējiem un nevalstiskajām organizācijām. Lai veicinātu EURES tīkla pakalpojumu pieejamību, Nodarbinātības valsts aģentūra (turpmāk – NVA) plāno cieši sadarboties ar pašvaldībām (īpaši pagastu bibliotēku un sociālo dienestu darbiniekiem), ietverot informatīvos seminārus un informācijas sniegšanu pašvaldību darbiniekiem, lai veicinātu konsultāciju pieejamību pēc iespējas lielākam iedzīvotāju skaitam. Saskaņā ar EURES novērtējuma ziņojumu (par darbību 2011.–2013.gadam) 2013.gadā NVA EURES konsultanti kopumā sniedza 13 612 konsultācijas jautājumos par darba iespējām, darba un dzīves apstākļiem, sociālo drošību un nodokļiem. Savukārt darba devējiem 2013.gadā tika sniegta 641 individuālā konsultācija. Arī EURES Latvija tīmekļa vietnē[[2]](#footnote-2) (kurā iespējams iegūt informāciju par darba sludinājumiem, darba dzīves apstākļiem Eiropas Savienības un Eiropas Ekonomikas zonas valstīs (turpmāk – EEZ)) unikālo apmeklētāju skaits laika periodā no 2010.–2013.gadam ir pieaudzis (ik gadu vidējais apmeklējumu skaits gadā sasniedza aptuveni 200 000), un kopumā to ir apmeklējuši aptuveni 599 610 interesenti.[[3]](#footnote-3)EURES projekta ietvaros pašreiz netiek apkopota informācija par EURES tīkla pakalpojumu saņēmēju detalizēto portretu – vecumu, nacionalitāti, deklarēto dzīvesvietu, darba vietu, pašvaldību/novadu/pagastu, kurā dzīvo persona u.c.[[4]](#footnote-4) Šobrīd EURES konsultanti uzskaita šādu informāciju – dzimums, valodu zināšanas (pēc personas teiktā), interesējošās valstis, interesējošā nozare, individuālās vai grupu konsultācijas, klātienes, e-pasta vai konsultācijas pa telefonu, konsultāciju saņēmēju mērķa grupa (darba devējs, darba meklētājs, NVA darbinieki u.c.), konsultācijas tēma. Balstoties uz EURES konsultāciju un sniegto pakalpojumu datiem, kas atspoguļo sabiedrības aktivitāti/ieinteresētību, un tādiem EURES darbību regulējošajiem Eiropas Savienības tiesību aktiem (ņemot vērā, ka jauns EURES tīkla darbības regulējums vēl tiek izstrādāts – Eiropas Komisijas priekšlikums) kā EURES harta, Eiropas Parlamenta un Padomes 2011.gada 5.aprīļa Regula Nr.492/2011 par darba ņēmēju brīvu pārvietošanos Savienībā un 2012.gada 26.novembra Komisijas īstenošanas lēmums (ar ko īsteno Eiropas Parlamenta un Padomes Īstenošanas regulu (ES) Nr. 492/2011 attiecībā uz informācijas par brīvajām darba vietām un darba pieteikumiem apkopošanu un izplatīšanu un EURES dibināšanu), ir nepieciešams izstrādāt šo MK noteikumu projektu. Papildus ir nepieciešams nodrošināt EURES tīkla nepārtrauktu darbību arī jaunajā ES struktūrfondu (2014.–2020.gada) plānošanas periodā. Pasākuma mērķis ir uzlabot darba ņēmēju, bezdarbnieku, darba meklētāju un darba devēju piekļuvi informatīviem atbalsta pasākumiem, sniedzot atbalstu darba meklēšanā un darba tiesisko attiecību nodibināšanā.Pasākuma mērķa grupa ir darba tirgus dalībnieki – bezdarbnieki, darba meklētāji, darba devēji, darba ņēmēji, Nodarbinātības valsts aģentūras darbinieki.Šī mērķa sasniegšanai MK noteikumu projekts paredz īstenot vairākas atbalstāmas darbības, piemēram, darba tirgus iestāžu (NVA) darbinieku apmācības un seminārus, kā arī informācijas sniegšanu un informatīvos seminārus valsts un pašvaldību iestāžu, nevalstiskā sektora pārstāvjiem par EURES un tā pieejamības nodrošināšanu un Eiropas darba mobilitātes jautājumiem, informācijas nodrošināšanu EURES darbības ietvaros, konsultāciju sniegšanu gan klātienē, gan interneta vidē un telefoniski darba devējiem, darba ņēmējiem, darba meklētājiem un bezdarbniekiem, informatīvo materiālu izstrādi, EURES Latvijas un kopējā tīkla darbinieku dalību sadarbības sanāksmēs, informatīvajos semināros, darba grupās, konferencēs, darba gadatirgos un darba mobilitātes pasākumos.Pasākuma ietvaros projektu īsteno ne ilgāk kā līdz 2020.gada 31.decembrim, kas ir projekta īstenošanas maksimālais noteiktais termiņš. Paredzēts, ka šī pasākuma ietvaros tiks sasniegti šādi uzraudzības rādītāji: līdz 2023.gada 31.decembrim atbalstīti 600 informatīvie EURES pasākumi, tai skaitā līdz 2018.gada 31.decembrim – 300 pasākumi (iznākuma rādītājs). Pasākumam plānotais kopējais attiecināmais finansējums ir 504 300 *euro* Eiropas Sociālā fonda (turpmāk – ESF) finansējums – 428  655 *euro*, valsts budžeta (turpmāk – VB) finansējums – 75 645 *euro*. Pasākumam ir netieša pozitīva ietekme uz horizontālā principa “Vienlīdzīgās iespējas” mērķu sasniegšanu. Projektā tiks paredzētas specifiskas darbības, kas veicina horizontālā principa (dzimumu līdztiesība, invaliditāte, vecums un etniskā piederība) ievērošanu. Lai nodrošinātu šī principa uzraudzību, tiks uzkrāti dati par horizontālo rādītāju sasniegšanu, proti, par vienlīdzīgu iespēju aspektiem (dzimumu līdztiesība, invaliditāte, vecums vai etniskā piederība) apmācīto personu skaits.MK noteikumu projektā ir noteikti iespējamie gadījumi, kad sadarbības iestādei (Centrālai finanšu un līgumu aģentūrai) ir tiesības vienpusēji atkāpties no vienošanās. Vienlaikus vienošanās var paredzēt arī citus būtiskus izņēmuma gadījumus, kas šobrīd nav prognozējami, bet negatīvi ietekmē vai var ietekmēt pasākuma mērķi un (vai) atbalsta mērķa pasākuma uzraudzības rādītāju sasniegšanu.7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” ietvaros kopumā ir paredzēti divi pasākumi:- 7.1.2.1. pasākuma “EURES tīkla darbības nodrošināšana” īstenošanas laiks plānots no 2015.gada pirmā ceturkšņa līdz 2020.gada 4.ceturksnim;- 7.1.2.2. pasākuma “Darba tirgus apsteidzošo pārkārtojumu sistēmas ieviešana” īstenošanas laiks plānots no 2016.gada pirmā ceturkšņa līdz 2020.gada 4.ceturksnim.Atbilstoši Finanšu ministrijas 2014.gada 22.maija vēstulei Nr.21-4-01/2875 “Par specifisko atbalsta mērķu sākotnējo novērtēšanu” pasākumam ir veikts sākotnējais novērtējums.[[5]](#footnote-5)Ar MK noteikumu projektu tiks veicināta sabiedrības/darba tirgus dalībnieku informētība par EURES tīklu, tā darbību un piedāvātajiem pakalpojumiem. Ilgtermiņā projekts sekmēs ilgtspējīgu un kvalitatīvu nodarbinātību Latvijā un ES, kā arī veicinās bezdarbnieku integrāciju darba tirgū un atstās pozitīvu ietekmi uz uzņēmējdarbības un sociālo vidi, jo: * ar EURES palīdzību darba devēji varēs piesaistīt darbaspēku no citām ES/EEZ valstīm;
* darba meklētāji varēs izdarīt apzinātāku darbvietas izvēli, jo varēs iegūt informāciju ne tikai par konkrēto darbvietu, bet arī par dzīves un darba apstākļiem konkrētajā teritorijā;
* EURES varēs palīdzēt atgriezties Latvijā valstspiederīgajiem, kas dzīvo un strādā ārpus tās;
* darba meklētājiem pavērsīsies plašākas iespējas atrast darbu, līdz ar to projekta īstenošana pozitīvi ietekmēs bezdarba situāciju valstī.
 |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Projekta iesniegumu vērtēšanas kritēriji, kurus piemēros specifiskā atbalsta mērķa ietvaros projektu iesniegumu vērtēšanā, ir apstiprināti Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā 2014.gada 23.decembrī. Uzraudzības komitejas sastāvā ir iekļauti arī sociālie, nevalstiskā sektora un reģionālie partneri. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir darba tirgus dalībnieki: darba devēji, darba ņēmēji, darba meklētāji, bezdarbnieki un Nodarbinātības valsts aģentūras darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Pasākuma ietvaros nav paredzēta koordinācija ar Eiropas Savienības stratēģijas Baltijas jūras reģionam projektiem.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 70 805 | 74 630 | 70 805 | 70 805 |
| 2. Budžeta izdevumi: | 0 | 83 300 | 87 800 | 83 300 | 83 300 |
| 3. Finansiālā ietekme: | 0 | - 12 495 | - 13 170 | - 12 495 | - 12 495 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | n/a | n/a | n/a | n/a | n/a |
| 5. Precizēta finansiālā ietekme: | n/a | n/a | n/a | n/a | n/a |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Darbības programmas 7.1.2. specifiskā atbalsta mērķa “Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākumam plānots kopējais finansējums (kopējās attiecināmās izmaksas) 504 300 *euro* apmērā, tai skaitā ESF finansējums 428 655 *euro*, VB finansējums 75 645 *euro*. Budžeta ieņēmumi ir finansējuma ESF daļa 85% apmērā no pasākuma attiecināmām izmaksām.Budžeta izdevumi ir kopējie pasākuma (turpmāk – projekta) ieviešanai nepieciešamie līdzekļi attiecīgajā gadā.Projektu plānots ieviest no 2015. gada I ceturkšņa līdz 2020. gada IV ceturksnim. Projekta aktivitāšu nodrošināšanai katru gadu indikatīvi nepieciešams finansējums 83 300 *euro* apmērā. Papildus 2016. gadā nepieciešams finansējums 4 000 *euro* apmērā Baltijas un Ziemeļvalstu topošo EURES konsultantu apmācībām.**2015. gadam** kopējās izmaksas indikatīvi 83 300 *euro* (t.sk. neparedzētās izmaksas 2 000 *euro* apmērā), tai skaitā ESF finansējums 70 805 *euro* un valsts budžeta līdzfinansējums 12 495 *euro*. Budžeta ilgtermiņa saistībās 2015. gadam šobrīd finansējums projektam nav paredzēts. Labklājības ministrija 2015.gadā normatīvajos aktos noteiktajā kārtībā sagatavos un iesniegs Finanšu ministrijai līdzekļu pieprasījumu indikatīvi, 83 300 *euro* apmērā, pārdalei no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.**2016. gadam** kopējās izmaksas indikatīvi 87 800 *euro* (t.sk. neparedzētās izmaksas 2 500 *euro* apmērā), tai skaitā ESF finansējums 74 630 *euro* un valsts budžeta līdzfinansējums 13 170 *euro*. **2017. līdz 2020. gadam** kopējās izmaksas indikatīvi 83 300 *euro* (t.sk. neparedzētās izmaksas 2 000 *euro* apmērā), tai skaitā ESF finansējums 70 805 *euro* un valsts budžeta līdzfinansējums 12 495 *euro*. Projektam finansējums 2016.gadam un turpmākajiem gadiem budžeta ilgtermiņa saistībās šobrīd nav paredzēts. Tas tiks iestrādāts budžeta ilgtermiņa saistībās izstrādājot 2016.gada valsts budžetu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc specifiskā atbalsta mērķa pasākuma projekta apstiprināšanas. Latvijas Nacionālajā attīstības plānā 2014.–2020.gadam darbībai “EURES tīkla darbības nodrošināšana” paredzētais finansējums ir 234 355 *euro*, tomēr, lai nodrošinātu EURES pasākumus līdzšinējā apmērā, finansējumu ir nepieciešams palielināt līdz 504 300 *euro* (attiecīgi samazinot 7.1.2 specifiskā atbalsta mērķa 7.1.2.2. pasākumam “Darba tirgus apsteidzošo pārkārtojumu sistēmas ieviešana” paredzēto finansējumu).Pēc EURES tīkla darbības normatīvā regulējuma (šobrīd vēl tiek izstrādāts) pieņemšanas, iespējams, būs nepieciešams pārskatīt pasākumam pieejamā finansējuma apmēru, veicot pārdales atbalsta mērķa ietvaros vai no citiem specifiskajiem atbalsta mērķiem.Saskaņā ar Darbības programmā “Izaugsme un nodarbinātība” noteikto Labklājības ministrijas atbildībā esošajiem 7. prioritārā virziena “Nodarbinātība un darbaspēka mobilitāte” specifiskajiem atbalsta mērķiem ESF piešķīrumam paredzamā finansējuma rezerve ir 6 616 521 *euro* apmērā. Finansējuma rezervi paredzēts nodrošināt 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” ietvaros 3 846 460 *euro* apmērā un 7.2.1. specifiskā atbalsta mērķa pasākuma “Jauniešu garantijas pasākumu īstenošana pēc 2018.gada” ietvaros 2 770 061 *euro* apmērā.Lai nodrošinātu vienlīdzīgu situāciju visiem labklājības nozarē strādājošajiem, tai skaitā arī labklājības nozares ES fondu projektu personālam, pasākuma ietvaros ir paredzēts segt veselības apdrošināšanas izmaksas projekta vadības (2 darbinieki) un īstenošanas personālam (6 darbinieki) pie nosacījuma, ja veselības apdrošināšana paredzēta finansējuma saņēmēja iestādē. Indikatīvi viena projekta darbinieka veselības apdrošināšanas izmaksas ir 213 *euro* gadā. Veselības apdrošināšanas izmaksas projekta ietvaros līdz 2020.gada beigām aptuveni 8 projekta darbiniekiem plānotas indikatīvi 10 224 *euro* apmērā. Labklājības ministrija rosinās Finanšu ministriju pārskatīt veselības apdrošināšanas izmaksu plānošanas nosacījumus un veikt atbilstošas korekcijas vadlīnijās “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā”. Par EURES pieejamības un atpazīstamības nodrošināšanu ir plānots izveidot dažādus bukletus un informatīvos plakātus sabiedrības informēšanai, kas atbalsta mērķa pasākuma ietvaros ir viens no prioritārajiem uzdevumiem. Balstoties uz līdzšinējo pieredzi par informācijas, komunikācijas aktivitātēm un par sabiedrības informēšanu – izmaksas gadā nepārsniedza 5 000 *euro*. Turpmāk attiecīgās izmaksas (par EURES pieejamību un atpazīstamību), iespējams, var palielināties, jo bukletu, plakātu un citu informatīvo materiālu izstrāde sabiedrības informēšanai ir atkarīga gan no sabiedrības aktivitātes un pieprasījuma, gan no visiem EURES pasākumiem kopumā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts šo jomu neskar. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, (turpmāk – Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr.1303/2013  | MK noteikumu projekta 21.1.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas regulā Nr.1303/2013 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana; |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv.Papildus tam sabiedrības līdzdalība tika nodrošināta 2014.–2020.gada plānošanas perioda Eiropas Savienības struktūrfondu un Kohēzijas fonda nodarbinātības un darbaspēka mobilitātes prioritārā virziena pagaidu apakškomitejas 2014.gada 25.septembra sēdē. |
| 3. | Sabiedrības līdzdalības rezultāti | Sabiedrības līdzdalības rezultātā ir izstrādāts šis MK noteikumu projekts, kura atbalstāmās darbības ir maksimāli mērķētas uz sabiedrību un tās interesēm. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra, Nodarbinātības valsts aģentūra – kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Ministru prezidente L.Straujuma

Labklājības ministrs U.Augulis

12.03.2015. 13:11

3104

R.Kudļa, 67021630

Rudolfs.Kudla@lm.gov.lv

1. EURES Darba mobilitātes portāls (ec.europa.eu/eures) [↑](#footnote-ref-1)
2. EURES Latvija tīmekļa vietne - http://www.nva.gov.lv/eures/index.php [↑](#footnote-ref-2)
3. Detalizētāku informāciju skat. 7.1.2. specifiskā atbalsta mērķa „Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” sākotnējā novērtējumā, kas izskatīts 2014.gada 25.septembra Uzraudzības komitejas apakškomitejā, pieejams - http://goo.gl/klgMAH [↑](#footnote-ref-3)
4. Detalizētāku informāciju skat. 7.1.2. specifiskā atbalsta mērķa „Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” sākotnējā novērtējumā, kas izskatīts 2014.gada 25.septembra Uzraudzības komitejas apakškomitejā, pieejams - http://goo.gl/klgMAH [↑](#footnote-ref-4)
5. Detalizētāku informāciju skat. 7.1.2. specifiskā atbalsta mērķa „Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” sākotnējā novērtējumā, kas izskatīts 2014.gada 25.septembra Uzraudzības komitejas apakškomitejā, pieejams - http://goo.gl/klgMAH [↑](#footnote-ref-5)